*Proiect*

**L E G E**

**pentru modificarea Legii nr.114/2012 cu privire la serviciile de plată şi moneda electronică**

*[includerea în lista prestatorilor de servicii de plată a posesorului serviciului guvernamental de plăți electronice (MPay)]*

Parlamentul adoptă prezenta lege organică.

**Art. I.** – Legea nr.114/2012 cu privire la serviciile de plată şi moneda electronică (Monitorul Oficial al Republicii Moldova, 2012, nr.193–197, art.661), cu modificările ulterioare, se modifică după cum urmează:

1. articolul 5 alineatul (1) se completează cu litera g) cu următorul cuprins:

„g) Posesorul serviciului guvernamental de plăți electronice (MPay), desemnat de către Guvern (în continuare – posesorul serviciului MPay).”

1. articolul 7 se completează cu alineatul (9) cu următorul cuprins:

„(9) Posesorul serviciului MPay, are dreptul de a presta serviciile de plată prevăzute la art. 4 alin. (1) pct. 8):

1. pentru încasarea plăților în favoarea:
2. autorităților publice, instituțiilor publice şi întreprinderilor municipale;
3. persoanelor juridice de drept privat care, în conformitate cu prevederile Legii nr. 234/2021 cu privire la serviciile publice și în limita competențelor delegate în conformitate cu actele normative, prestează servicii publice;
4. furnizorilor de servicii poștale pentru serviciile prestate prin intermediul serviciului guvernamental de livrare (MDelivery);
5. reprezentanților profesiilor juridice licențiați de Ministerul Justiției;
6. pentru restituirea plăților încasate în conformitate cu lit. a);
7. pentru distribuirea plăților de către autoritățile publice şi structurile organizaţionale din sfera lor de competenţă în care acestea exercită calitatea de fondator.”;
8. la articolul 93 alineatul (4) după cuvintele „Trezoreria de Stat” se introduc cuvintele „și posesorul serviciului MPay”.

**Art. II.** – (1) Prezenta lege intră în vigoare la 05 august 2024.

(2) Guvernul, în termen de 2 luni de la data publicării prezentei legi va aduce actele sale normative în concordanță cu prezenta lege.

**Președintele Parlamentului**